คําสั่งกรมสรรพากรที่ ท.ป. 71/2540เรื่อง การเก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานที่อื่นที่อธิบดีกําหนด-------------------------------------------------อาศัยอํานาจตามความในมาตรา 87/3 วรรคหนึ่ง แห่งประมวลรัษฎากร ซึ่ง แก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากร กําหนดสถานที่เก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานที่อื่นนอกจากสถานประกอบการที่จัดทํา รายงานนั้น ดังนี้ข้อ ๑ ให้ผู้ประกอบการจดทะเบียนที่มีหน้าที่ยื่นแบบแสดงรายการภาษีและ ชําระภาษี และผู้มีหน้าที่ต้องจัดทํารายงานตามบทบัญญัติในส่วนที่เกี่ยวกับการจัดทํารายงาน เก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลง รายงานไว้ ณ สถานประกอบการที่จัดทํารายงานนั้น หรือสถานที่อื่นที่อธิบดีกําหนดเป็นเวลา ไม่น้อยกว่าห้าปีนับแต่วันที่ได้ยื่นแบบแสดงรายการภาษีหรือวันทํารายงาน แล้วแต่กรณี ตาม มาตรา 87/3 วรรคหนึ่ง แห่งประมวลรัษฎากรข้อ ๒ ในกรณีที่ผู้ประกอบการจดทะเบียน ซึ่งมีหน้าที่เก็บและรักษา รายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานประกอบการที่จัดทํารายงานนั้น มีความประสงค์จะเก็บและรักษารายงาน ใบกํากับภาษี สําเนา ใบกํากับภาษี พร้อมทั้งเอกสารประกอบการลงรายงานของปีภาษีก่อนปีภาษีปัจจุบันไว้ ณ สถานประกอบการแห่งอื่นหรือสถานที่แห่งอื่น นอกจากสถานประกอบการที่จัดทํารายงานนั้น ให้ยื่น คําร้องเป็นหนังสือต่ออธิบดีกรมสรรพากรผ่านสรรพากรพื้นที่ ณ สํานักงานสรรพากรพื้นที่ ที่สถานประกอบการที่มีหน้าที่ต้องจัดทํารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานตั้งอยู่"( แก้ไขเพิ่มเติมโดยคําสั่งกรมสรรพากรที่ ท.ป. 116/2545 ใช้บังคับ 11 ตุลาคม 2545 เป็นต้นไป )ในกรณีที่ผู้ประกอบการมีสถานประกอบการหลายแห่ง ให้สถานประกอบการที่ เป็นสํานักงานใหญ่เป็นผู้ยื่นคําร้องต่อผู้มีอํานาจตามวรรคหนึ่งคําร้องตามวรรคหนึ่งต้องมีรายการดังต่อไปนี้(1) ประเภท ชนิด เดือน พ.ศ.ของรายงาน ใบกํากับภาษี สําเนาใบกํากับ ภาษี พร้อมทั้งเอกสารประกอบการลงรายงาน ที่ขออนุญาตนําไปเก็บและรักษาไว้ ณ สถานที่อื่น(2) สถานที่ที่ขออนุญาตนําเอกสารตาม (1) ไปเก็บและรักษาไว้แทนสถาน ประกอบการที่จัดทํารายงาน(3) กําหนดระยะเวลาในการเก็บและรักษา(4) เหตุผล และความจําเป็นในการขออนุญาต(5) คํารับรองกรณีจะส่งมอบเอกสารตาม (1) ให้แก่เจ้าพนักงานประเมิน เพื่อทําการตรวจสอบภายในระยะเวลาที่เจ้าพนักงานประเมินกําหนดข้อ ๓ ให้สรรพากรพื้นที่เป็นผู้พิจารณาคําร้องตามข้อ 2 แล้วแจ้งผลการพิจารณาเป็นหนังสือให้ผู้ประกอบการทราบการอนุญาตหรือไม่อนุญาต พร้อมทั้งส่งสําเนาหนังสือแจ้งผลการพิจารณาให้สรรพากรภาคทราบด้วย และจัดทําทะเบียนคุมการอนุญาตหรือไม่อนุญาตแยกเป็นเขต หรืออําเภอตามที่ตั้งสถานประกอบการนั้น ๆ โดยระบุรายการดังนี้(1) ลําดับที่(2) ชื่อและที่อยู่ของผู้ประกอบการ(3) ประเภท ชนิด เดือน พ.ศ. ของรายงาน ใบกํากับภาษี สําเนาใบกํากับภาษี และเอกสารประกอบการลงรายงานที่ได้รับอนุญาตให้นําไปเก็บและรักษาไว้ ณ สถานที่อื่น(4) สถานที่ที่ได้รับอนุญาตให้นํารายงาน ใบกํากับภาษี สําเนา ใบกํากับภาษี และเอกสารประกอบการลงรายงานไปเก็บและรักษา"( แก้ไขเพิ่มเติมโดยคําสั่งกรมสรรพากรที่ ท.ป. 116/2545 ใช้บังคับ 11 ตุลาคม 2545 เป็นต้นไป )ข้อ ๔ ผู้ประกอบการที่ได้ยื่นคําร้องตามข้อ 2 แล้ว จะนํารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไปเก็บและรักษาไว้ ณ สถานที่ที่ได้รับอนุญาตได้ต่อเมื่อได้รับหนังสือแจ้งผลการพิจารณาอนุญาตจากสรรพากรพื้นที่"( แก้ไขเพิ่มเติมโดยคําสั่งกรมสรรพากรที่ ท.ป. 116/2545 ใช้บังคับ 11 ตุลาคม 2545 เป็นต้นไป )ให้ผู้ประกอบการจัดทําทะเบียน และลงรายการทันที ทุกครั้งที่มีการนํารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไปเก็บและรักษา ไว้ ณ สถานที่ที่ได้รับอนุญาต โดยให้บันทึกรายการดังต่อไปนี้(1) วัน เดือน ปี ที่นํารายงาน ใบกํากับภาษี สําเนาใบกํากับภาษี และ เอกสารประกอบการลงรายงาน ออกจากสถานประกอบการไปเก็บและรักษาไว้ยังสถานที่ ที่ได้รับอนุญาต(2) ประเภท ชนิด เดือน พ.ศ. ของรายงาน ใบกํากับภาษี สําเนาใบ กํากับภาษี พร้อมทั้งเอกสารประกอบการลงรายงานที่นําไปเก็บและรักษาไว้ ณ สถานที่ ที่ได้รับอนุญาต(3) ที่ตั้งของสถานที่ที่ได้รับอนุญาต(4) วัน เดือน ปี ที่ได้รับอนุญาต ในกรณีที่ผู้ประกอบการได้รับอนุญาตให้เก็บเอกสารตามข้อ 1 ณ สถานที่อื่น นอกจากสถานที่ที่จัดทําเอกสารดังกล่าวอยู่ก่อนคําสั่งนี้ ให้ผู้ประกอบการนั้นปฏิบัติตาม วรรคสองด้วยข้อ ๕ ในกรณีที่มีปัญหาในการปฏิบัติตามคําสั่งนี้ ให้ผู้มีอํานาจในการพิจารณา ตามข้อ 2 เสนอความเห็นต่ออธิบดีเพื่อพิจารณาสั่งการต่อไปข้อ ๖ คําสั่งนี้ให้ใช้บังคับตั้งแต่วันที่ที่ลงในคําสั่งนี้เป็นต้นไป และระเบียบ คําสั่ง หนังสือตอบข้อหารือ หรือทางปฏิบัติใดที่ขัดหรือแย้งกับคําสั่งนี้ ให้ใช้คําสั่งนี้แทนผู้มีอํานาจลงนาม - สั่ง ณ วันที่ 14 กรกฎาคม พ.ศ. 2540 สมใจนึก เองตระกูลอธิบดีกรมสรรพากร